《睿谋殿赐宴和御制》
宋代·李资谅

鹿鸣嘉会宴贤良，仙乐洋洋出洞房。天上赐花头上艳，盘中宣橘袖中香。

黄河再报千年瑞，绿醑轻浮万寿觞。今日陪臣参盛际，愿歌天保永无忘。

作者简介：李资谅，初名资训，高丽仁州人。睿宗朝官刑部侍郎、枢密院知奏事。奉使如宋，徽宗赐宴睿谋殿。归国后迁刑部尚书、枢密院使。事见《高丽史》卷九五。